Vance Kendall

**Vance Kendall** var en avalonsk bonde fra Vigilius, Payne. Han var gift med bastarden Eden Cutler, som han fikk sønnene Elijah og Rowan Kendall og døtrene Sienna og Delilah. Selv som bonde, var Vance ikke særdeles dårlig stilt: han var barndomsvennen til lord Byron, og fikk derfor en særbehandling som ingen andre bønder fikk.

## ***Biografi***

### **Tidlig liv**

Vances slekt kom fra Avalons fastland langt tilbake i tiden, og fikk ofte høre om hva hans forfedre hadde utrettet gjennom sine liv. Disse sagaene ble ofte etterfulgt av spørsmål om hvorfor familien ikke bodde på et storslagent gods på fastlandet, hvorpå moren hans svarte at Imperiets allierte hadde kastet dem på dør da Iraklis Sutherland sto imot Imperiet.

Det er ukjent hvorfor Kendall-familien ble så godt behandlet av jordeierne og munkene ved Arkimedes Monastery, men dette førte til et nært forhold mellom ham og vicomte Byron. De var gode venner, og Vance valgte å tro det var fordi Byron var en god person. Han fikk også et varmt forhold til munkene ved klosteret, som endog hadde tatt seg bryet med å skrive ned den nøyaktige fødselsdatoen hans. Fader Melvin lovte ham dessuten at hans barn også ville få fastsatt en dato når de ble født.

Vennskapet hans med vicomten bar frukter, og Byron endte opp med å ta større hensyn til bøndene enn hans familie noensinne hadde gjort. Dette gikk blant annet ut på å bruke vennekretsen sin til å hjelpe bøndene sine – dog, mange av dem ønsket ikke det. Allikevel gjorde de som han sa, da de fikk en slump penger for å gjøre så.

### **Ekteskap og barn**

Da faren hans hadde falt i Lila da Vance ikke var gamle karen, falt oppgaven om å finne ham en kone til Rothaid. Som datteren av den rikeste bonden i Odellius, var Eden Cutler et ypperlig valg. Medgiften hennes innbefattet blant annet tre kuer, fire høner og én hane, og to sekker ferdigmalt korn. Vance bles dessuten gitt en bryllupsgave fra sin barndomsvenn Byron, som gav ham seks treller som skulle hjelpe til på gården. Selv om han ikke satte pris på at andre skulle tjene under ham, kunne han ikke si nei til *ham*. Vance og Eden giftet seg ved foten av Arkimedes Monastery, og ble viet av fader Melvin. Med Arkimedes' øyne over dem på vielsen, spådde de fleste et livlig og bekymringsløst ekteskap, fullt med glede. Som 22-åring, et knapt år etter ekteskapets start, ble Vances første sønn født: Elijah. Under fødselen hadde Byron vært tilstede, og det med de beste doktorene han kunne finne i grevskapet, som hjalp til med både Elijahs, Siennas, Rowans og Delilahs fødsler gjennom årene.

Med trellene gitt ham i bryllupsgave, kunne ikke Vance gjøre noe. Han spurte derfor Byron om det var mulig å returnere dem, men det ville ikke han ha noe av. "Hvorfor ikke heller komme hit og jobbe for *meg*, jeg gir deg lønn også? Hva sier du, for gamle dagers skyld?" Umulig å komme seg ut av situasjonen, aksepterte Vance tilbudet. Han ble dermed satt til å stelle med hestene i stallen, og valgte dessuten å ta med seg Elijah til godset titt og ofte. Disse visittene ble allikevel ikke høyt verdsatt av grev Carmello-Byron, som så ned på det nære forholdet mellom den livegne Vance og sin husbond. Carmello-Byron ble allikevel ikke hørt av sin mann, og brukte derfor sine agenter fra fastlandet og i Vigilius til å arrangere en slutt for Kendall-enes evige lykke. Det var en lang lærepenge, men den var verdt ventetiden.

Carmello-Byron og medlemmene i Broderskapet sørget for utbruddet av Duellkrigen, samtidig som de hadde brukt naturtemmere til å sakte trekke ut livet av jorden på flere gårder rundt om i Odellius, inkludert Kendall-enes. Han fikk også fader Melvin drept med gift og satte inn Geoffrey Englund, et medlem av Broderskapet, som den nye lederen av Arkiemdes Monastery (en rett Carmello-Byron hadde som greve av Pyn Ahlris).

### **Duellkrigen og død**

Da Duellkrigen tok til i mars 174, T.Æ., mante fader Englund menn og kvinner i Vigilius til å kjempe mot James Rock og hans tropper. Offeret i duellen, Francis Quill, var fetteren til Carmello-Byron, og han krevde oppreisning gjennom blod. Samtidig var Quill broren til fyrsten av Zotikos. Visekongen hadde gitt sitt samtykke til angrepet (gjennom bestikkelser utført av Broderskapet, og det faktum at Quills kone var visekongens søster), og alle som deltok i denne krigen ville få en stor andel av krigsbyttet. Dette var alt fra vunnet jord til byttet i James' byer (mannen var en mektig marki og var husbonden til fyrstinnen av Thales).

## ***Trivia***

1. *Vance* kommer fra det gammelengelske *fenn*, som betyr "myr".
2. *Kendall*er utledet fra byen Kendale i England.